## Odluka o općinskim porezima Općine Pučišća

### NN 13/2002 (8.2.2002.), Odluka o općinskim porezima Općine Pučišća

# OPĆINA PUČIŠĆA

330

Na teme­lju članka
30. Zakona o financira­nju jedinica lokalne samouprave i uprave (»Narodne
novine« br. 117/93., 69/97., 33/00., 73/00., 127/00. i 59/01.) i članka 16. Statuta
Općine Pučišća (»Službeni glasnik Općine Pučišća« br. 5/01.), Općinsko vijeće
Općine Pučišća na svojoj 6. sjednici održanoj 27. prosinca 2001. godine
donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom uvode se općinski porezi na području
Općine Pučišća koji su vlastiti izvor prihoda Općine, te se propisuju vrsta,
stope, visina i način plaća­nja poreza.

Članak 2.

Općinski porezi na području Općine Pučišća su:

1. prirez porezu na dohodak

2. porez na potroš­nju

3. porez na kuće za odmor

4. porez na nekorištene poduzetničke nekretnine

5. porez na tvrtku ili naziv.

II.
PRIREZ POREZU NA DOHODAK

Članak 3.

Prirez porezu na dohodak plaćaju obveznici poreza na
dohodak koji imaju prebivalište ili uobičajeno boravište na području Općine
Pučišća.

Članak 4.

Osnovica prireza poreza na dohodak je porez na
dohodak.

Članak 5.

Prirez porezu na
dohodak plaća se po stopi od 5%.

Članak 6.

Poslove u vezi s
utvrđiva­njem i naplatom prireza porezu na dohodak obav­lja Porezna uprava –
Ispostava u Supetru.

III. POREZ NA
POTROŠNJU

Članak 7.

Porez na potroš­nju plaća se na potroš­nju alkoholnih
pića (prirodna vina, specijalna vina, vi­njak, rakiju i žestoka pića), piva i
bezalkoholnih pića u ugostite­ljskim objektima.

Članak 8.

Obveznik poreza na potroš­nju iz članka 6. ove Odluke
jest pravna i fizička osoba koja pruža ugostite­ljske usluge na području Općine
Pučišća.

Članak 9.

Osnovica poreza na potroš­nju iz članka 6. ove Odluke
je prodajna cijena pića koje se proda u ugostite­ljskim objektima.

Članak 10.

Porez na potroš­nju alkoholnih i bezalkoholnih pića te
piva plaća se po stopi od 3%.

Članak 11.

Obračunati porez na potroš­nju alkoholnih i
bezalkoholnih pića i piva obveznik plaća do 15. u mjesecu za prethodni mjesec.

IV. POREZ NA KUĆE
ZA ODMOR

Članak 12.

Porez na kuće za odmor plaćaju pravne i fizičke osobe
koje su vlasnici kuća za odmor na području Općine Pučišća.

Članak 13.

Kućom za odmor smatra se svaka zgrada ili dio zgrade
ili stan koji se koristi povremeno ili sezonski.

Kućom za odmor ne smatraju se gospodarstvene zgrade
koje služe za smještaj po­ljoprivrednih strojeva, oruđa i drugog pribora.

Članak 14.

Porez na kuće za odmor plaća se godiš­nje po metru
četvornom korisne površine i to:

kuće
za odmor stečene nas­ljeđiva­njem od ostavite­lja
porijeklom s područja Općine Pučišća           5
kuna

ostale
kuće za odmor                                 12
kuna.

Članak 15.

Iznos iz članka 14. ove Odluke uma­njit će se za 50%
za područje nase­lja G. Humac i Pražnica.

Članak 16.

Porez na kuće za odmor ne plaćaju vlasnici kuća za
odmor čije kućanstvo po članu ostvaruje prihod ispod 1.000 kuna mjesečno.

Članak 17.

Porez na kuće za odmor ne plaća se na kuće za odmor
koje se ne mogu koristiti.

Kućama za odmor iz stavka
1. ovog članka smatraju se kuće za odmor koje se ne mogu koristiti zbog ratnih
razara­nja i prirodnih nepogoda (poplava, požar, potres) te starosti i
trošnosti.

Porez na kuće za
odmor ne plaća se na kuće za odmor za vrijeme dok su u ­njima smješteni
prognanici i izbje­glice.

Porez na kuće za odmor ne plaća se na odmarališta u
vlasništvu jedinica lokalne i područne samouprave koja služe za smještaj djece
do 15 godina starosti.

Članak 18.

Rješe­nje o razrezu poreza na kuće za odmor donosi
nadležno tijelo za utvrđiva­nje poreza – Porezna uprava, Ispostava u Supetru.

Obveznici poreza na kuće za odmor moraju Poreznoj
upravi, Ispostavi u Supetru dostaviti podatke o kućama za odmor, i to korisnu
površinu kuće za odmor ako nadležno tijelo za utvrđiva­nje poreza ne raspolaže
tim podacima.

Podatke iz stavka 2. ovog članka porezni obveznici
dužni su dostaviti do 30. ožujka godine za koju se utvrđuje porez na kuće za
odmor.

Porez na kuće za odmor plaća se u roku od 15 dana od
dana dostave rješe­nja o utvrđiva­nju tog poreza.

V. POREZ NA
NEKORIŠTENE PODUZETNIČKE NEKRETNINE

Članak 19.

Porez na nekorištene poduzetničke nekretnine plaća se
na nekretnine namije­njene obav­lja­nju poduzetničke djelatnosti (proi­zvodni i
drugi poslovni prostori) koje se ne koriste.

Pod nekorištenim poduzetničkim nekretninama iz stavka
1. ovog članka smatraju se nekretnine u kojima se ne obav­lja djelatnost godinu
dana.

Članak 20.

Obveznik poreza na nekorištene poduzetničke nekretnine
je fizička ili pravna osoba, vlasnik nekretnina.

Članak 21.

Osnovica poreza na nekorištene poduzetničke nekretnine
je korisna površina nekretnine izražena u četvornim metrima.

Članak 22.

Porez na nekorištene poduzetničke nekretnine plaća se
u iznosu od 7,00 kuna po četvornom metru korisne površine poduzetničke
nekretnine.

Članak 23.

Porez na nekorištene poduzetničke nekretnine ne plaća
se na nekretnine koje su prenesene na privremeno uprav­lja­nje Općini.

Porez na nekorištene poduzetničke nekretnine ne plaća
se na nekretnine koje imaju svojstvo kulturnog dobra prema Zakonu o zaštiti i
očuva­nju kulturnih dobara (»Narodne novine« br. 69/99.).

Članak 24.

Obveznici poreza na nekorištene poduzetničke
nekretnine oslobađaju se plaća­nja tog poreza kada se nekretnine ne koriste iz
razloga više sile, prirodnih nepogoda ili ako postoje druge zapreke ­njihovu
korište­nju.

Članak 25.

Obveznici poreza na nekorištene poduzetničke
nekretnine moraju nadležnom poreznom tijelu – Poreznoj upravi, Ispostava Supetar
dostaviti podatke o nekorištenim poduzetničkim nekretninama.

Podatke iz stavka 1.
ovog članka treba dostaviti do 31. ožujka godine za koju se utvrđuje porez.

Porez na nekorištene
poduzetničke nekretnine plaća se u roku od 15 dana od dana dostave rješe­nja o
utvrđiva­nju toga poreza.

VI. POREZ NA
TVRTKU ILI NAZIV

Članak 26.

Obveznici poreza na
tvrtku ili naziv su pravne i fizičke osobe koje su obveznici poreza na dobit
ili poreza na dohodak, re­gistrirane su za obav­lja­nje djelatnosti i čije je
sjedište ili prebivalište ili uobičajeno boravište na području Općine Pučišća.

Osobe iz stavka 1. ovog članka koje u svom sastavu
imaju poslovne jedinice (prodavaonice, pogone, radionice, prodajna mjesta)
obveznici su poreza na tvrtku za svaku poslovnu jedinicu na području Općine
Pučišća.

Obveznici poreza na tvrtku koji ne obav­ljaju
djelatnost ne plaćaju porez na tvrtku.

Članak 27.

Porez na tvrtku ili naziv plaća se u godiš­njem
iznosu, i to:

1. PRAVNE OSOBE
(trgovačka društva)

do 5 zaposlenih.................................................... 1.000
kn

od 5 do 20 zaposlenih.......................................... 1.200
kn

od 20 do 50 zaposlenih........................................ 1.400
kn

od 50 i više zaposlenih.......................................... 1.600
kn

2. FIZIČKE OSOBE (obrti)

hoteli, moteli, pansioni............................................. 800
kn

kampovi i kampirališta............................................. 400
kn

disko, kaffe-bar................................................... 1.000
kn

restorani, picerije, konobe....................................... 800
kn

ostali ugostite­ljski objekti......................................... 600
kn

turističke agencije, biroi,
turistička
predstavništva......................................................... 400
kn

kockarnice, automat klubovi i zabavne

rad­nje.................................................................. 1.500
kn

trgovačke rad­nje..................................................... 600
kn

trgovačke rad­nje (štandovi)..................................... 200
kn

krojačke rad­nje, kemijske čistionice,
postolarske,
brijačke, frizerske i kozmetičke rad­nje..................... 200
kn

zlatarske i filigranske rad­nje..................................... 400
kn

biroi za preslikava­nje i umnožava­nje......................... 300 kn

videoteke................................................................ 400
kn

TV-servisi i servisi za popravak
kućanskih aparata    200 kn

odvjetničke pisarne, liječničke i
zubne ambulante    1.000 kn

samostalne projektne rad­nje i
geodetski uredi,
rad­nje iz oblasti marketinga i konzaltinga,
reklamne, projektne organizacije i programira­nja,
automatske obrade podataka.................................. 800
kn

k­njigovodstvene usluge............................................ 400
kn

ribari....................................................................... 100
kn

autoprijevoz, prijevoz putnika i roba
brodom            800 kn

benzinske stanice.................................................. 2.000
kn

klesarske rad­nje...................................................... 800
kn

ostale djelatnosti..................................................... 400
kn.

Članak 28.

Poslovne jedinice u
sastavu pravne i fizičke osobe plaćaju 50% propisanog poreza.

Članak 29.

Iznos ovih poreza uma­njuje
se za 30% poreskim obveznicima na području nase­lja G. Humac i Pražnica.

Članak 30.

Porez na tvrtku ili
naziv ne plaćaju pravne i fizičke osobe re­gistrirane za obav­lja­nje
proizvodne djelatnosti za prve dvije godine poslova­nja.

Članak 31.

Obveznik poreza na
tvrtku ili naziv dužan je tvrtku ili naziv, promjenu tvrtke ili naziva i svaku
drugu promjenu koja utječe na visinu poreza prijaviti Poreznoj upravi,
Ispostavi Supetar u roku od 15 dana od dana upisa u re­gistar, odnosno nastale
promjene.

Članak 32.

Ako se poslovni
subjekt upiše u re­gistar u drugoj polovici godine, plaća 50% propisanog poreza
na tvrtku ili naziv.

Članak 33.

Porez na tvrtku ili
naziv ne plaćaju:

1. trgovačka društva
i ustanove u pretežitom vlasništvu Općine Pučišća;

2. trgovačka društva
koja zapoš­ljavaju invalide, ako su od ukupnog broja zaposlenih 40% ili više
invalidne osobe, rehabilitirane osobe i osobe koje su na rehabilitaciji, te
fizičke osobe invalidi Domovinskog rata koji samostalno obav­ljaju djelatnost.

Članak 34.

Porez na tvrtku ili
naziv plaća se unaprijed za tekuću godinu u roku od 15 dana od dana dostave
rješe­nja o utvrđiva­nju toga poreza.

Rješe­nje o utvrđiva­nju
poreza na tvrtku ili naziv donosi Porezna uprava, Ispostava Supetar.

VII. PRIJELAZNE I
ZAVRŠNE ODREDBE

Članak 35.

Pravne i fizičke osobe dužne su na zahtjev Porezne
uprave, Ispostave Supetar dostaviti podatke, odnosno omogućiti uvid u poslovne
k­njige i evidencije zbog prikup­lja­nja podataka potrebnih za utvrđiva­nje
poreza.

Članak 36.

U slučaju da porezni obveznik dospjeli porez ne plati
u propisanom roku porez se naplaćuje sukladno odredbama Opće­g poreznog zakona.

Članak 37.

Kaznene i prekršajne odredbe, te odredbe o zastari,
obnovi postupka i žalbenom postupku propisane Općim poreznim zakonom i Zakonom
o financira­nju jedinica lokalne samouprave i uprave jednako se primje­njuju i
na poreze propisane ovom Odlukom.

Članak 38.

Nadzor nad obračunava­njem i plaća­njem općinskih
poreza provode ovlašteni službenici Porezne uprave, Ispostave Supetar.

Članak 39.

Stupa­njem na snagu ove Odluke prestaje se primje­njivati
Odluka o porezima Općine Pučišća (»Službeni glasnik Općine Pučišća« br. 2/94.,
1/95. i 1/96.).

Članak 40.

Ova Odluka stupa na
snagu danom objave u »Službenom glasniku općine Pučišća«, a primje­njivat će se
od 1. siječ­nja 2002. godine, osim odredaba o prirezu porezu na dohodak koje će
se primje­njivati od 1. ve­ljače 2002. godine.

Klasa:
410-01/01-01/04
Urbroj: 2104/06-01-01-01-04
Pučišća, 28. prosinca 2001.

Predsjednik
Općinskog vijeća Općine Pučišća
**Slaven Pu­ljak,** v. r.

Odluka, NN 13/2002-330